মোঃ সেতাউর রহমান (দিনাজপুর২৪.কম) ঠাকুরগাওয়ের রাণীশংকৈল থানা চত্বরে বৃহস্পতিবার বিকালে পুলিশিং কমিউনিটির মতবিনিময় সভায় পুলিশ সুপার ফারহাত আহম্মদ প্রধান অতিথির বক্তব্যে বলেন, আপনারা সহযোগিতা করেণ আমি সকল গ্লানি দুর করতে চাই। সভাপতিত্ব করেণ বাংলাদেশ ছাত্রলীগের কেন্দ্রীয় কমিটির সহ-সভাপতি মোঃ শাহরিয়ার আযম মুন্না। বক্তব্য রাখেন পৌর মেয়র মোঃ মকলেসুর রহমান, অধ্যক্ষ মোঃ তাজুল ইসলাম, আ’লীগ সভাপতি মোঃ সইদুল হক, সম্পাদক মোঃ তাজউদ্দিন আহম্মেদ, অধ্যাপক আনোয়ারুল ইসলাম, প্রেস ক্লাব সভাপতি মোবারক আলী, ইউপি চেয়ারম্যানবৃন্দ, ওসি সুকুমার মোহন্ত, পুলিশ পরিদর্শক মোঃ সিরাজুল ইসলাম প্রমুখ। মতবিনিময় সভায় মাদক, মোটরসাইকেল চুরি, বাল্য বিবাহ, ইভটিজিংসহ বিভিন্ন গুরুত্বপূর্ণ আলোচনা উঠে আসে। প্রধান অতিথি আলোচনার বিষয়গুলো গুরুত্ব সহকারে দেখার আশ্বাস দেন ।